અમદાવાદ: શહેરના સરખેજ વિસ્તારમાં અાવેલા સનાથલ પાસે હિટ એન્ડ રનના બનાવમાં એક યુવકનું મોત નિપજ્યું છે. સરખેજ પોલીસે અજાણ્યા વાહનચાલક વિરુદ્ધ અા અંગે ગુનો નોંધી તપાસ શરૂ કરી છે. અા અંગેની વિગત એવી છે કે સરખેજ શાંતિપુરા સર્કલ પાસે અાવેલી નોબલ હોટલના સ્ટાફરૂમમાં રહેતો દયાલસિંહ સોહનસિંહ રાવત (ઉં.વ.૨૨) સનાથલ રોડ પર રોયલ હોટલ પેલેસ સામેથી ચાલતો પસાર થઈ રહ્યો હતો ત્યારે કોઈ અજાણ્યા વાહનચાલકે દયાલસિંહને ટક્કર મારતાં તેના શરીરના ભાગે ગંભીર ઈજાઓ થવા પામી હતી.